বর্ষা বিদায় নিলেও আজ দুই বঙ্গের একাধিক জেলায় বৃষ্টির পূর্বাভাস

ওয়েবডেস্ক- লম্বা ইনিংস খেলে বিদায় নিয়েছে বর্ষা (Monsoon)। এবার শীতের (Winter) আগমন হবে রাজ্যে। তবে বৃষ্টি (Rain) থেকে রেহাই মিলছে না বঙ্গবাসীর। আজও একাধিক জেলায় দুর্যোগের পূর্বাভাস আবহাওয়া দফতরের। শনিবার উত্তর-দক্ষিণবঙ্গের বৃষ্টির পূর্বাভাস রয়েছে। রবিবার উত্তর, দক্ষিণ ২৪ পরগনা ও পূর্ব মেদিনীপুরের বৃষ্টি বাড়তে পারে। কলকাতাতেও (Kolkata) সপ্তাহান্তে সামান্য বৃষ্টির সম্ভাবনা রয়েছে।

সোমবার, ২০ অক্টোবর কালীপুজো (Kali Pujo)। আবহাওয়া দফতরের (Weather Office) পূর্বাভাস অনুযায়ী কালীপুজোর দিন রাজ্যের একাধিক বৃষ্টির সম্ভাবনা না থাকলে ভিজবে উত্তরবঙ্গ (North Bengal)। দার্জিলিং, কালিম্পং, জলপাইগুড়ির বেশ কয়েকটি শনিবার হালকা থেকে মাঝারি বৃষ্টিপাতের পূর্বাভাস রয়েছে।

রাজ্যের গ্রামাঞ্চলের গুলিতে ভোরের দিকে শীতের দাপট দেখা দিয়েছে। মাসের শেষের দিকেই দক্ষিণবঙ্গের পশ্চিমাঞ্চলের জেলাগুলি  বাঁকুড়া, পুরুলিয়া, বীরভূম, ঝাড়গ্রাম ও পশ্চিম মেদিনীপুরে তাপমাত্রা কমতে পারে। অন্যান্য জেলাগুলিতেও শীত অনুভূত হবে। সেই হালকা কুয়াশা দেখা দেবে ভোরের দিকে। শীত আসার আগে বৃষ্টি হলেও মাসের শেষের দিকেই ঠান্ডা বাড়বে।

আবহাওয়া দফতরের পূর্বাভাস অনুযায়ী, দক্ষিণ-পশ্চিম মৌসুমী বায়ু পুরোপুরি সরে গিয়েছে। ফলে উত্তর থেকে দক্ষিণ সব জেলাতেই আবহাওয়া এখন শুষ্ক।

আরও পড়ুন- বাজি পোড়ানোর সময় বেঁধে দিল কলকাতা পুলিশ

এই সময়ে দক্ষিণ বাংলাদেশ ও আশেপাশে এলাকায় সক্রিয় একটি ঘূর্ণাবর্ত। দক্ষিণ বিহারেও রয়েছে আরও একটি ঘূর্ণাবর্ত। সেইসঙ্গে দক্ষিণ–পশ্চিম বঙ্গোপসাগর ও সংলগ্ন ভারত মহাসাগরের উপর তৈরি হয়েছে নতুন ঘূর্ণাবর্ত। যেটি শনিবারের মধ্যেই নিম্নচাপে পরিণত হবে। কেরল, কর্নাটক ও লাক্ষাদ্বীপের উপকূলে এই ঘূর্ণাবর্তের প্রভাব পড়বে। তবে দক্ষিণা বাতাস ও পশ্চিমী ঝঞ্ঝার জোড়া ফলায় বাংলার উপকূলেও এর কিছুটা প্রভাব পড়তে পারে। ফলে দক্ষিণবঙ্গের কিছু জেলায় ঝড়বৃষ্টির আশঙ্কা থাকছে।

দেখুন আরও খবর-